Esperjenza ġdida għal Jessika, b’vidjo mużikali maħdum mal-istudenti tal-MCAST. Il-vidjo hu tal-kanzunetta Hypnotica, li ħadet sehem biha fil-festival tal-Eurovision fi Frar li għadda. Bħal bosta kantanti oħra, Jessika se tniedi l-vidjo mużikali tal-kanzunetta Hypnotica, li kienet ġabet l-iktar voti tal-pubbliku bit-televoting fil-festival tal-Eurovision. L-idea ghal dan il-video muzikali kienet tal-istudenti tal-Istitut tal-Arti u d-Disinn tal-MCAST li avviċinawha biex jaħdmulha l-vidjo bħala parti minn assignment. Il-proġett sar minn 5 studenti tat-tieni sena tal-kors ‘Creative Media Production’. Luke Borg, Tyler Calleja Jackson, Samantha Gauci, George Formosa u Randell Camilleri żviluppaw l-idea tal-vidjo ma’ Jessika u l-lecturer Ian Attard. Meta ppreżentaw il-vidjo, l-istudenti li ħadmu fuqu kisbu ‘distinction’, proġett li swiehom mhux biss għall-marka tajba li ġabu iżda wkoll għall-karriera tagħhom. U lil Jessika, x’kien il-ġudizzju tagħha fuq il-prodott finali? Jessika hija għalliema tal-Ispanjol. Iddebuttat bħala kantanta 5 snin ilu, iżda minbarra l-mużika, ħafna jafuha bħala attriċi fi drama lokali/  Il-vidjo mużikali ta’ Hypnotica ser ikun fuq il-Mediacast tal-MCAST fuq YouTube mill-ġimgħa f’nofsinhar.